Omkring [[985]] brød Håkon jarl med sin danske overherre. Harald Blåtand sendte en krigsflåde nordpå, men ladejarlens flåde sejrede i [[slaget ved Hjørungavagr|slaget ved Hjørungavåg]]. Nogle få år senere døde Blåtand, og hans søn [[Svend Tveskæg]] havde blikket rettet mod England. I et tiår var Håkon jarl den mægtigste mand, som havde levet i Norge; men i [[995]] gik [[Olav Tryggvason]] i land i [[Sunnhordland]]. Han var allieret med den engelske konge, [[Æthelred]], og delte rundhåndet ud af engelsk [[sølv]] til dem, der gik i forbund med ham mod Håkon jarl. Jarlens liv endte skammeligt i svinestien hos hans [[frille]] Tora i [[Gauldalen]], hvor han og hans [[træl]] [[Tormod Kark]] gemte sig for Tryggvason. Kark havde hørt, at der var en pris for jarlens hoved; han dræbte sin herre og bragte den følgende dag hans hoved til Tryggvason, der opholdt sig på Lade. Men den lovede belønning fik trællen aldrig; i stedet lod Olav Tryggvason hans eget hoved hugge af. <ref>http://www.olhov.net/olavtry.html (kap. 47-49)</ref> Historien om drabet på Kark indgår dog sandsynligvis i rækken af bibelske tilpasninger,<ref>http://bora.uib.no/handle/1956/647?locale-attribute=no (s. 23)</ref> inspireret af, at [[kong David]] lod amalekitten dræbe, fordi denne havde dræbt [[Kong Saul|Saul]], skønt Saul var Davids fjende og ovenikøbet hårdt såret, så han havde bedt amalekitten om at slippe for at pines længere.<ref>[https://www.bibelselskabet.dk/brugbibelen/bibelenonline/2_Sam/1] 2. Sam. 1:9</ref>
[[Fil:Eirikrs men board the long serpent.jpg|thumb|250px|[[Slaget ved Svold]]: ''Eriks mænd entrer [[Ormen Lange]]'' af Halfdan Egedius.]]
== Den fjerde ladejarl, Erik Håkonsson ==
Erik ladejarl var søn af en lavættet kvinde, der efter drengens fødsel bragte ham frem for den mægtige Håkon jarl, der lod Erik opfostre hos sin nære ven Torleiv den spage (dvs. den milde, kloge<ref>[https://ordnet.dk/ddo/ordbog?query=spag spag — Den Danske Ordbog<!-- Botgenereret titel -->]</ref>) i [[Melhus]].<ref>[https://www.nrk.no/trondelag/mektig-viking-fra-meldal-er-glemt-1.11310519 Mektig viking fra Meldal er glemt – NRK Trøndelag – Lokale nyheter, TV og radio<!-- Botgenereret titel -->]</ref> Erik jarl deltog både i slaget ved Hjørungavåg i [[986]] og [[slaget ved Svold]] i [[1000]], og var derefter blandt de mægtigste mænd i [[Norden]]. Senest i [[1015]] rejste han dog til England, men efterlod isn søn Håkon i Norge. I England kæmpede Erik jarl sammen med [[Knud den store]], som ville generobre det [[kongedømme]] hans far, Svend Tveskæg, havde vundet lige før sin død. Derefter var Erik også jarl i [[Northumbria]], med herredømme over en fjerdedel av England. Hans indsats ser ud til at have været av væsentlig betydning for Knuds [[sejr]] i England.<ref>[https://nbl.snl.no/Eirik_Håkonsson Eirik Håkonsson – Norsk biografisk leksikon<!-- Botgenereret titel -->]</ref>
Historie